
DISSERTATIO  MEDICA 


INAUGURALIS 


1 

HYDROTHORACE. 


Quoniam  omnia  corporis  cava  membrana 
serosa  investita  sunt,  e q^ua  humor  perpetuo 
efFunditur,  ad  eorum  superficiem  humec- 
tandam,  et,  lubricando  organa  contenta,  si- 
mul ac  partes  continentes,  ad  frictionis  ef- 
fectus imminuendos,  hic  liquor  vel  justo  mi- 
nor vel  copiosior  fieri  potest. 

Ex  his  vitiis  posterius  saepius  incidit,  et 
nisi  vi  vasorum  absorbentium  submoveatur, 
humoris  coacervatio  fit,  cui  nomen  Hydrops 
imponitur;  quod  malum  speciatim  varia  no- 

DE  HYDROTHOEACE. 


mina  accipit,  pro  corporis  cavo,  in  quo  conti- 
neatur ; si  in  pectore,  Hydrothorax ; si  in  ab- 
domini, Ascites ; si  in  capite  Hydrocephalus 
vocatur.  De  primo  quorum,  in  hoc  tenta- 
. mine,  disserere  constitui,  quoniam  haud  raro 
incidit  et  magni  interest  penitus  idem  cog- 
noscere. 

CuLLENUs  posuit  hunc  morbum  in  classe 
“ Cachexiae,”  in  ordine  “ Intumescentiae,” 
hisque  verbis  eum  finivit  “ Dyspnoea,  faciei 
“ pallor,  pedum  oedemata,  urina  parca ; de- 
“ cubitus  difiicihs,  subita  et  spontanea  e 
“ somno  cum  palpitatione  excitatio ; aqua 
“ in  pectore  fluctuans.” 


DE  HYDROTHORACE. 

DE  SYMPTOMATIS. 

Hic  morbus  plerumque  haud  parum  pro- 
cedit, priusquam  aegri  attentionem  ad  se 
attrahit : prima  indicia  sunt  sensus  ponderis 
atque  oppressionis  ad  cartilaginem  ensifor- 
mem  cum  spiritus  difficultate,  aliquo  corpo- 
ris nisu  motuve  magnopere  aucta,  et  praeser- 
tim quoties  homo  clivum  ascendit,  aut  cor- 
pus flectit,  aut  decumbit,  ideoque  maxi- 
me noctu  exacerbatur,  tussis,  primo  ple- 
rumque sicca,  dein  post  spatium  cum  muco 
aquoso  exsputo  haud  raro  sanguine  tincto  ; 
extremarum  partium  anasarca,  quae  saepe 
sese  extendit  per  totum  corpus  usque  ad  fa- 
ciem, ita  ut  haec  praecipue  versus  matuti- 
num tempus  tumeat  atque  turgeat ; vultus 
pallidus  m agnamque  anxietatem  ostendens, 
labris  alisque  nasi  lividis  purpureisve  factis, 
oculi  hebetes  languidique,  tunica  conjuncti- 
va simul  subflava  facta ; urina  justo  minor. 


I 


4 


DE  HYDROTHORACE. 


sedimentum  rubrum  rosaceiimve  demittens, 
saepe  calore  aut  acidis  coagulanda ; lingua 
muco  obtecta,  sitis  importuna,  cutis  sicca 
atque  aspera  ; macies  et  corporis  infirmitas, 
et  alvus  adstricta. 

In  ulterioribus  morbi  temporibus,  spiritus 
multo  magis  laborat,  itaiit  homo  decumbere 
nequeat  per  parvum  temporis  spatium,  sed 
cogatur  truncum  fere  erectum  servare ; sub- 
inde autem  maximum  percipit  levamen, 
flexo  corpore  versus  genua  ; et  ubi  humor 
effusus  unum  tantum  latus  occupat,  facilius 
plerumque  decumbit  eo  latere,  in  quo  hu- 
mor est : nonnunquam  autem  prorsus  con- 
trarium est.  Somnus  saepe  interrumpitur 
propter  frequentes  excitationes  a sensu  stran- 
gulationis ortus,  somniaque  dira,  quibus  ae- 
fi;er  versus  morbi  finem  continuo  vexatur. 

o 

His  indiciis  accedunt  cordis  palpitationes 
aliquando  adeo  vehementes  ut  conspici  at- 
que audiri  adstantibus  possint,  pulsus  cele- 
res inordinati  infirmi  atque  sese  intermit- 

tentes.  Nonniinquam  fit  ut  motus  aquae 
in  pectore  ab  aegro  ipso  percipiatur,  quoties 
subito  se  moveat,  veluti  si  recumbens  festi- 
net surgere.  In  nonnullis  exemplis  dolor 
sentitur  cum  torporis  sensu  sese  extendere 
a corde  ad  partem  unius  vel  utriusqiie  bra- 
chii mediam.  Somnolentia,  coma,  et  deli- 
rium cum  sudoribus  copiosis  viscidis  in  su- 
periori corporis  parte  saepe  in  ultimis 
morbi  diebus  urgent.  Respiratio  paulatim 
magis  difficilis  fit,  et  intervalla  inter  spi- 
j:  ritus  singulos  longiora  evadunt  donec,  ea- 

I ' dem  tandem  prorsus  impedita,  homo  extin- 
I guitur.  Mors  plerumque  ex  repentino  fit, 
dum  aeger  e lecto  surgit,  aut  aliquo  modo 
I corporis  nisum  edit. 

DE  CAUSIS. 

Causae  diducuntur  in  eas  quae  proclivi- 
tatem dant,  et  in  eas  quae  morbum  exci- 
tant. 

Causae  quae  hominem  huic  malo  obnoxi- 
um reddunt,  sunt,  labes  corporis  haeredita- 
ria ; sexus  ; mares  saepius  in  hunc  morbum 
incidunt  quam  feminae,  non  quia  magis 
ad  eum  proni  sunt,  sed  quia  frequentius 
causis  objiciuntur,  proclivitas  forte  grandior 
est  in  feminis  propter  corpus  earum  laxum 
atque  infirmum  ; — aetas  ; quanquam  nulla 
aetas  hujus  mali  immunitatem  habet,  sae- 
pius tamen  in  provectioribus  oritur,  quia  in 
his  totum  corpus  infirmatum  est  atque  de- 
bile evasit.  Haud  raro  autem  in  junioribus 
accidit  allatum  aut  a vitio  organico  vel 
prava  thoracis  viscerumve  ejus  conforma- 
tione, aut  a conditione  totius  corporis  vitia- 
ta ; hic  enim  morbus  plerumque  corpora 

obesa,  crassa  et  parum  procera  infestat. 
Nullum  prae  ceteris  artificium  videtur  ho- 
minem ad  eundem  procliviorem  reddere. 


Causa  quae  proxime  excitat  effusionem 
aquosam  ponitur  in  humoris  pleuram  hu- 
mectantis  absorptione  imminuta,  in  aucta 
exhalatione,  aut  in  utroque  conjuncto  vitio, 
quod,  ut  verisimile  est,  multo  saepius  fit ; 
aliquo  ex  his  vitiis  orto,  coacervatio  aquae 
praeter  naturam  accidit.  Causae  quae  hanc 
hujus  functionis  conditionem  vitiatam  af- 
ferre possunt,  sunt  ^ Coelum  et  regio  ^ frigi- 
dum coelum  regionesque  palustres  hunc  mor- 
bum creant ; hinc  in  Batavia,  Geneva  aliis- 
que similibus  locis  infestat ; aqua  pernici- 
osa, consuetudo  cerevisiam,  et  liquores  ex 
alcohole  confectos  parum  dilutos  assumendi 
immodica  copia.  Hinc  ebriosus  haud  raro 
hoc  morbo  e vita  tollitur.  Diuturnae  et 
copiosae  praeter  naturam  evacuationes,  qua- 
les sunt,  per  purgantia  medicamenta,  hae- 
morrhagiae, etc.  Alienus  hydrargyri  usus, 
diaeta  parca,  humida  et  parum  nutriens,  li- 

qiiores  frigidi  calefacto  corpore  sumpti,  ani- 
mi adectus  isti  praesertim  qui  hominem 
demittunt,  vita  sedentaria,  dyspepsia,  cura- 
tiones manu,  quales  sunt  extremarum  par- 
tium amputationes,  inflammatio  chronica 
viscerum  intra  thoracem  diu  perstans,  scar- 
latina, post  quem  morbum  magna  existit  ad 
hydropem  proclivitas,  sanguis  impeditus 
motu  per  pulmones,  vitia  strumosa  in  glan- 
dulis bronchialibus,  diuturni  et  frequentes 
catarrhi,  et  praecipue  catarrhus  senilis,  ad- 
haesiones inter  pleuram  pulmonalem  et  cos- 
talem, vel  inter  cor  et  pericardium,  et  varia 
organica  partium  in  thorace  vitia,  cujus 
modi  sunt  cor  arteriaeque  ampliata  aut 
eorundem  capacitas  imminuta,  structura 
mutata,  valvulae  cordis  et  magnarum  arte- 
riarum in  os  versae  valvulae  eaedem  minores 
justo  factae,  polypi,  tumores  in  pericardio, 
jecur  durum  et  tumefactum,  graviditas  in  in- 
firmis, ductus  thoracicus  ruptus,  aquosa  san- 
guinis conditio,  exhalantium  relaxatio,  ex- 
ercitatio nimia  et  diuturna,  denique  quid- 
quid totum  corpus  infirmet. 

DE  SYMPTOMATUM  RATIONE. 

Proximum  est  iit  de  symptomatum  ra- 
tione loquar ; et  ea,  quorum  rationem  red- 
dere conaturus  sum,  haec  sunt,  spiritus  diffi- 
cilis, vultus  pallor,  pedum  oedema,  urinae 
mutationes,  decumbendi  difficultas  subi- 
taeque  e somno  excitationes. 


1.  Spiiitus  difficilis  pendere  videtur  ab  ef- 
usione  serosa  in  uno  vel  utroque  thoracis 
cavo  collecta,  quae  pulmones  comprimit, 
et  ne  rite  distendantur  prohibet,  ita  ut  non 
libere  in  cellulas  spirituales  aer  descendat. 

2.  Faciei  pallor  et  labiorum  lividitas  pen- 
dent, ut  videtur,  a duabus  causis,  nempe  a 
sanguine  non,  ut  decet,  mutato  in  pulmo- 
nibus  propter  spiritus  difficultatem  impe- 
tbentem  ne  aer  satis  magml  copia  ad  san- 
guinem admoveatur,  dein  a reditu  sanguinis 
per  venas  interrupto. 

3.  Oedema  pedum  attribuendum  est  cor- 
poris infirmitati,  hoc  malo  urgente,  turbatae 
circuitus  sanguinis  actioni,  et  praecipue  li- 
bero sanguinis  motui,  per  venas  impedito, 
et  etiam  aquosae  sanguinis  parti  e capillari- 
bus vasis  elabenti,  absorptionis  viribus  simul 
imminutis. 

4.  Parca  copia  et  rubor  urinae  oriuntur 
propter  magnam  aquosi  humoris  quantita- 
tem quae  in  cavum  thoracis  et  haud  raro  in 
alia  cava  simul  infunditur,  quoddam  enim 
aequilibrium  inter  secretiones  servatur,  ita 
ut  quoties  alia  multum  augetur,  alia  immi- 
nuatur; imminuta  autem  urinae  copia,  ne- 
cesse  est  ut  rubrior  sit,  quoniam  minus  est 
humoris  aquosae  ad  partes  ejus  coloratas 
diluendas. 

5.  Decubitus  difficilis  est  in  fere  omnibus 
malis,  in  quibus  dyspnoea  urget,  quia,  erecto 
corpore,  diaphragma  facilius  comprimit  ^ 
viscera  abdominis,  et  costae  minore  nisu 
sursum  trahuntur ; sed  in  hydrothorace,  ubi 

homo  recumbit,  et  praecipue  in  id  latus,  in 
quo  aquae  non  sunt,  aqua  pondere  suo  pul- 
monem magis  comprimit ; hominemque, 
strangulationis  metu,  corporis  positum  mu- 
tare cogit;  fieri  praeterea  potest  ut  vitia 
organica  pulmonis  aliarumve  partium  in 
thorace,  qualia  saepe  hydrothoracem  creant, 
decubitum  aliquo  modo  difficilem  reddere 
queant. 

6.  Subitae  e somno  excitationes  cum 
palpitatione  a simili  pendent  causa  : e- 
recto  enim  corpore  aquae  ad  imam  thora- 
cis partem  descendunt,  sed,  decumbente 
homine,  in  somno,  aquae  surgunt  in  pul- 
mones atque  pericardium,  quorum  functio- 
nibus impeditis,  sensuque  strangulationis 
orto,  homo  subito  excitatur,  urgenti  palpi- 
tatione, propter  cordis  nisus  ad  id  submo- 
vendum quod  actionem  ejus  impedit. 

DE  DIAGNOSI. 

Morbi  a quibus  iiecesse  est  ut  hydro- 
thorax  dignoscatur,  sunt  empyema,  asthma 
angina  pectoris,  cordis  et  vasorum  magno- 
rum vitia.  Empyema  antecedunt  signa  in- 
flammationis pulmonis,  et  quoties  sympto- 
mata quae  pneumoniam  comitantur,  per 
haud  parvum  spatium  perstant,  dein  ex  re- 
pentino decedunt,  et  urgere  incipiunt  sen- 
sus plenitudinis,  cum  dolore  obtuso  et  pul- 
satione, horrores  frequentes  quibus  calor 
corporis  aliaque  febris  hecticae  indicia  suc- 
cedunt, dum  aeger  in  latus  affectum  facilius 
nunc  decumbere  potest,  judicandum  est 
malum  quod  urget  empyema  esse. 

Asthma  paroxysmis  accidit,  qui  plerum- 
que versus  matutinum  tempus  incipiunt, 
comitante  tussi  sicca,  et  quum  jam  per  bre- 
vius longiusque  spatium  vexarint,  paulatim 
decedunt  muco  copiose  et  libere  exsputo. 

et  sudore  pleno  in  superioribus  corporis 
partibus  orto,  restante  spiritu  aliquantum 
stridulo,  et  saepe  sensu  angustiae  in  pec- 
tore; et  inter  paroxysmos  homo  secunda 
fere  valetudine  utitur. 

Angina  pectoris  a dolore  acuto  sensuque 
contractionis  ad  imum  sternum  incipit, 
dolor  extendit  se  sursum  ad  brachium  sinis- 
trum ei  usque  ad  partem  ubi  musculus 
deltoides  inseritur ; saepe  autem  ad  extre- 
mos digitos.  Spiritus  difficilis  est,  palpita- 
tiones cordis  vehementes  cum  magna  anxie- 
tate et  strangulationis  sensu. 

Excitatur  subito  corporis  nisu  valido,  ut 
in  collem  ascendendo,  et  in  ulterioribus 
morbi  temporibus  nisu  levissimo  affertur 
et  in  nonnullis  exemplis  homo  decidit  motu 
privatus. 

Palpitatio  cordis  si  citra  vitium  cordis  or- 
ganicum ortum  est,  levior  est,  causis  evi- 
dentibus concitata  neque  diu  perstat : si  a 

vitiis  organicis  pendet,  alia  symptomata 
quae  oriuntur  facile  ab^  hydrothorace  dig- 
noscunt : haud  raro  vero  fit  ut  vitium  or- 
ganicum cordis  conjunctum  sit  cum  asth- 
mate. 

Aneurismata  aortae  distinguuntur  pulsa- 
tione in  regione  arteriae  perpetua,  omnibus 
causis  quae  sanguinis  circuitum  incitant 
aucta,  dolore  partem  quae  pulsat  infestante, 
et  in  nonnullis  exemplis  tumore  in  externis 
partibus  percipiendo. 

DE  PROGNOSI. 


Quoties  Hydrothorax  pendet  a prava 
thoracis  partiiimve  in  eo  contentarum  con- 
formatione, aut  ab  aliquo  vitio  eorundem 
organico,  vix  expectandum  est  aegrum  posse 
ad  sanitatem  reduci. 

Quanquam  enim  aquae  iterum  atque  ite- 

Irum  emissae  sint,  non  desinent  sese  collige- 
le,  quandiu  urget  vitium  a quo  oriantur. 
Quin  et  ubi  nullum  hujusmodi  vitium  adest, 
difficillimum  est  aquas  submovere,  et  sub- 
motae saepe  redeunt,  ita  ut  cunctis  medici- 
I nae  auxiliis  repugnent : quam  ob  rem  pro 
I morbo  maxime  metuendo  semper  habendus 
j est,  neque  licet  unquam  confidere  exitum 
>j  fore  prosperum. 

DE  NOTIS,  SECTO  CORPORE,  DETECTIS. 

Secto  corpore,  plus  minusve  humoris  in 
thoracis  cavo  invenitur;  variat  a pluribus- 
iinciis  ad  multas  libras  : humor  colore 
subflavo  aut  subrubro  est,  saepe  floccu- 
lis ex  lympha  coagulata  commixtus,  et 
ih  nonnullis  exemplis,  admoto  igne  co- 
agulatur. Pericardium  quoque  aliquando 
aliquid  humoris  praeter  naturam  conti- 
net ; et  nonnunquam  etiam  tela  reticulata 
ipsius  pulmonis  humore  distenditur.  Pul- 
mones pondere  aquarum  compressi  sunt. 
Haud  raro  cor  in  omni  parte  pericardio  ad- 
haeret, in  aliis  exemplis  ligamenta  sese  ex- 
tendunt inter  id  organum  saccumque  ejus  : 
auriculae  et  ventriculi  crassiores  atque  am- 
pliores facta  sunt,  valvulae  minores  brevio- 
resque  solito  evaserunt  et  aliquando  in  car- 
tilaginem versae,  quae  spiculis  ossis  com- 
mixta est,  aut  crassiores  factae  sunt.  Polypi 
in  corde  aut  in  aorta  inveniuntur.  Aorta 
et  arteria  pulmonalis  saepe  crassiores  sunt 

et  earum  interna  tunica  plus  minusve  spi- 
culis osseis  et  cartilagine  distincta,  et  in  raris 
exemplis  haec  vitia  totam  earum  substan- 
tiam pervadunt,  ita  ut  haec  vasa  canales  os- 
sii  fiant. 

Arteriae  thoracis  vel  imminui  vel  augeri 
ambitu  possunt.  Cor  comprimi  potest  tu- 
moribus a pericardio  extantibus  aut  adipe 
praeter  modum  collecto. 

DE  CURATIONE. 

Praecipua  medendi  consilia  sunt;  primo 
ut  causas  excitantes  submoveamus,  remotio- 
resque  corrigamus,  dein  ut  humorem  tolla- 
mus, postremo  ut  ejus  reditum  prohibeamus. 

Si  proclivitas  ad  morbum  intemperantia, 
aut  vitae  genere  pravo  orta  est,  aeger  quam 
primum  ad  meliora  confugere  debet.  Si 
morbus  ab  inflammatione  ortus  est,  ea  ve- 
naesectione,  remediis  purgantibus  similibus- 
que superanda  est. 

Si  pendet  a vitio  cordis  jecinoris  aliusve 
alicujus  partis  organico,  medicinae  ope  pa- 
rum prodesse  possumus  ; maxima  in  hujus- 
modi exemplis  ponitur  spes  in  hydrargyro 
ad  ptyalismum  excitandum  sumpto.  Aquae 
duobus  modis  submoveri  possunt,  aut  actio- 
nem absorbentium  vasorum  augendo,  quo 
plus  humoris  auferant,  aut  eas  emittendo 

per  plagam  factam  in  thorace,  cui  nomen  ^ 
paracentesis  thoracis  imponitur. 

Ad  absorptionem  augendam  Emetica,  Di- 
uretica, Diaphoretica,  et  Cathartica  adhi- 
bentur. 

Emetica. — Vomitus  ad  plenum  effectus 
videtur  vim  absorptionis  secretionem  que 
urinae  promovere ; quoniam  autem  metu- 
endum est  ne  inde  strangulatio  ex  impedito 
spiritu,  aut  alia  perniciosa  mala  ex  impetu 
sanguinis  ad  pulmones  et  cerebrum  aucto, 
oriantur,  et  quoniam  aegro  maxime  est  in- 
giatus,  emetica  raro  ad  plenum  vomitum 
movendum  sumuntur,  sed  ea  copia,  qua  nau- 
seam creant,  saepe  utilia  sunt  propter  auc- 
tam absorptionem  quae,  ea  urgente,  fit. 
Praecipua  remedia  hujusmodi  sunt , ipeca- 
cuanha,  tartras  antimonii  et  potassae,  et  mix- 
tura scillitica. 

Diuretica.  Hoc  medicamentorum  genus 
aliquod  incommodi  habet,  ex  eo  quod  pa- 

rum  certum  est : attamen  saepe  magnopere 
proficiunt.  Eorum  praecipua  sunt  aqua, 
acida,  tum  mineralia,  tum  vegetabilia,  varii 
sales  medii,  digitalis,  scilla  maritima,  spiri- 
tus aetheris  nitrosi,  oleum  terebinthinae, 
ferrum,  lytta,  et  juniperi  oleum. 

Aqua. — Olim  solenne  fuit  apud  medicos 
liquores,  quantum  maxime,  hydropicis  pro- 
hibere, ex  eo  quod  iisdem  persuasum  erat, 
quo  plus  aquae  sumptum  esse  eo  plus  coa- 
cervatum iri. 

Quum  vero  jam  constat  rem  minime  ita 
se  habere,  aegrum  potius  hortantur  eandem 
bibere.  Aqua  igitur  hodie  saepe  maximam 
efficit  partem  remediorum  diureticorum,  et 
plura  forte  ex  his  minimam,  ea  submota,  po- 
testatem haberent:  quin  et  aqua  per  se  mag- 
na copia  haud  raro  id  egit  ut  hydrops  sana- 
retur. Quoties  vero  potus  aquosi  assumpti 
fuerint  eo  consilio,  comparare  oportet  quan- 
titatem ejus  quae  bibitur  cum  urina  reddita, 
et  si  plus  redditur  quam  assumitur  compe- 

rimus  remedium  utile  fuisse,  sed  opus  est 
praeterea  ut  perspiciamus  an  tumor  hydro- 
picus imminuatur  an  increscat.  Satius  au- 
tem plerumque  est  aquam  cum  quibusdam 
salibus  mediis  conjunctam  quam  per  se  ad-  , 
hibere. 

Acida. — Ea  quae  mineralia  acida  nomi- 
nantur dotes  diureticas  haud  exiguas  possi- 
dere videntur. 

Acidum  nitricum  praecipue  conjunctum 
cum  alcohole  ut  in  aethere  nitroso  maxime 
prodest.  Idem  utiliter  sumi  potest  cum  Di- 
gitali. 

R.  Tinct.  Digitalis,  3i- 

Spiritus  Aether.  Nitros,  3iv. 
Aquae,  gvij,  fiat. 

— Cujus  sumatur  5j  ter  quater  ve 
quotidie. 

Acida  vegetabilia,  haud  magna  hujusmo- 
di vi  praedita,  parum  usurpantur. 

Digitalis. — Effectus  digitalis  multum  a 
conditione  corporis  pendet;  quoties  enim  ho- 
mo robustus  est  et  diathesis  phlogistica  cum 
pleno  pulsu  adest,  parum  prodest  et  saepe 
urinam  nihil  movet : quum  autem  contra- 
ria corporis  est  conditio  praestantissimum 
est  remedium.  Et  ut,  pulsu  pleno,  non  va- 
let ad  absorbentium  actionem  movendam 
nisi  vis  sanguinis  prius  imminuta  fuerit,  ita 
(Doctore  Blackall,  auctore)  inutilis  est  in 
hydropicis  nisi  urina  calore  sese  coagulet. 
In  diaitali  administranda  summa  animi  at- 

O 

tentio  ad  indicia  quae  oriantur  adhibenda 
est ; propterea  quod  fieri  potest  ut  effectus 
maxime  ingrati,  quin  et  perniciosi  inde  affe- 
rantur. 

In  initio  exigua  ejus  quantitas  dari  debet, 
gradatim  augenda.  Si  quando  vomitus  aut 
soluta  alvus  exinde  fit  aut  canalis  ali- 
mentarius aliter  turbatur,  opium  sumendum 
simul  est ; nam  nisi  haec  mala  submota  sint, 
dotes  ejus  diureticas  non  exercebit. 

Quoties  autem  nausea  perpetua,  vertigo, 
dolor  capitis  accedunt,  pulsu  simul  sese  in- 
termittente et  parum  frequente  reddito, 
protinus  eam  tollere  oportet ; effectus  enim 
ejus  perniciosi  aliquando  latent  in  corpore, 
dein  uno  tempore  totam  eorum  potestatem 
edunt. 

Brevi  elapso  spatio,  licet  iterum  ad  ean- 
dem confugere ; sed  ab  ea  quantitate,  qua 
primo  sumpta  est,  incipiendum  est ; quoni- 
am quam  jam  corpus  effectibus  ejus  subjec- 
tum fuerit,  multo  minor  quantitas  sufficit 
ad  corpus  iterum  eodum  modo  afficiendum. 
Ex  praeparatis  ejus  tinctura  ceteris  prae- 
stare videtur : quia  eam  possimus  facilius  ac- 
comodare  consiliis  nostris,  et  minus  ad  mu- 
tationem subeundam  apta  est,  quam  pulvis 
qui  humore,  luce,  et  tempore  vitiatur.  In- 
fuso quoque  praestat  quia  non  tam  saepe 
nauseam  excitat : ad  effectus  ejus  in  ventri- 
culum prohibendum  aromata  simul  sumpta 
conveniunt,  et  ad  vim  ejus  diureticam  au- 
gendam eam  conjungere  oportet  cum  aliis 

ejusdem  generis  remediis  ut  cum  scilla,  su- 
pertartrate  potassae,  tabaco,  hydrargyro, 
spiritu  juniperi  composito. 

Nicotiana  Tabacum. — Hoc  medicamen- 
tum olim  frequentissime  adhibitum  est,  sed 
hodie  raro  usurpatur.  Ejectus  ejus  haud 
multum  differunt  ab  digitalis  effectibus : 
vim  enim  circuitus  sanguinis  imminuit  po- 
testate sua  sedante,  ita  ut  absorbentium  ac- 
tio intendatur. 

Scilla  Maritima. — Scilla  tum  ab  antiqui- 
oribus medicis  tum  a recentioribus  pluri- 
mum usurpata  est,  et  profecto  eadem  vide- 
tur multo  magis  huic  hydropis  speciei  ac- 
commodata quam  ceteris ; quippe  quae 
simul  expectorationem,  et  excretionem  per 
organa  urinae  auget.  Videtur  maxime  pro- 
desse ita  sumptum  ut  nauseam  creet,  ex 
qua  absorptio  adjuvatur. 


Quo  potissimum  organa  urinam  secernentia 
afficiat,  expedit  eam  cum  nitrate  potassae 

aliisque  salibus  mediis  conjungere.  Ex 
praeparatis  tinctura  optima  esse  videtur. 

Colchicum  Autumnale. — Colchicum  haud 
exigua  urinam  movendi  potestate  praeditum 
est,  sed  effectus  ejus  minus  sunt  certi  quam 
scillae. 


Utrumque  pari  fere  ratione  corpus  afficit; 
Colchico  olim  uti  medici  solebant,  sed  hodie 
propter  actionem  ejus  vehementem  parum 
in  hydrope  adhibetur. 


D?flfpAore«f?m.-Quumcutis  in  hocmalo  sicca 
est  atque  arida,  deficiente  ejusdem  halitu,  dia- 
phoretica videntur  maxime  postulari,  et  mul- 
ta exempla  proposita  sunt  ex  quibus  eorum 
utilitas  patet.  Magis  tamen  in  ascite  profici- 
unt. Praestantissima  sunt  balneum,  vapo- 
rarium, pulvis  ipecacuanhae  compositus, 
diluentia  et  similia.  Quoties  ea  adhibita 
sunt  in  hydropis  curatione,  sudores  non 
contineri  debent  intra  spatium  minus  quam 
horas  duodecim. 

Purgantia. — Medicamenta  purgantia  ma- 
xime  usurpantur  et  magnopere  prosunt  in 
hac,  ceterisque  hujus  morbi  speciebus.  Du- 
plici consilio  sumuntur,  sive  ad  alvi  duri- 
tiem prohibendam,  quae  tam  facile  in  hoc 
malo  oritur  actionemque  diureticorum  im- 
pedit, (nimia  tamen  purgatio  diureticorum 
potestati  adversatur)  sive  ad  humorem  coa- 
cervatum tollendum  propter  auctam  ab  in- 
testinis excretionem.  Ea  optime  ad  hanc 
rem  accommodata  magnam  humoris  copiam 
ab  intestinis  eliciunt;  qualia  sunt  elateri- 
um,  gambogia,  colocynthis,  scammonia, 
jalapa  vel  pulvis  jalapae  compositus.  Sales 
medii  quoque  qui  purgant  aliquando  su- 
muntur. 

Praeparata  ex  hydrargyro  saepe  utilissima 
sunt. — Hydrargyrus  quidem  ex  praestan- 
tissimis  remediis  adversus  hydropem  inve- 
nitur. Sive  enim  medico  placuit  per  pur- 
gantia sive  per  diuretica  hunc  morbum 
curare,  hydrargyrus  minime  omittendus. 
Effectum  enim  utrorumque  ad  absorptio- 

nem  promovendum  magnopere  adjuvat, 
et  praeterea  vitia  organica,  si  qua  sint,  sub- 
movere potest. 

Sub-murias  hydrargyri,  aut  pilula  ex 
piaeparatis  maxime  convenit. 

Ita  assumi  debet  ut  gi-adatim  corpus  af- 
ficiat. Hanc  ad  rem  pilula  sumpta  mane  et 
vespere  expedit  donec  gingivae  affici  inci- 
piant. Nonnulli  autem  anteponunt  inunc- 
tionem. 

Detractio  Venaesectio  adhibita 

et  aliquando  quidem  magnopere  pro- 
ecit ; sed  ex  corporis  infirmitate  in  pleris- 
<|ue  exemplis  non  admodum  saepe  expedit. 
Quoties  vero  congestio  sanguinis  topica  a- 

est,  mittendus  est  .sanguis  per  hirudines 
aut  cucurbitulas. 


- Etsi  pulsus  plenus  et  durus  est  cum  tus- 

dyspnoea  aut  exsputo 
gume,  venaesectio  minime  omittenda  est. 

Eadem  laudatur  citra  signa  diathesis  phlo- 
gisticae,  quia  imminuendo  quantitatem  san- 
guinis vires  absorptionis  intendit,  ita  ut 
magnani  afferat  opem  aliis  remediis  quae 
ad  hanc  rem  usurpantur, 

JEpispastica  et  Stimulantia. — Epispastica  et 
alia  stimulantia  remedia  quodam  consensu  vi- 
dentur vim  addere  absorptioni,  et  saepe,  ir- 
ritatione contraria,  dolorem  pectoris  et  dys- 
pnoeam sublevant. 

De  thoracis  Paracentesi. — Humoris  emis- 
sio per  plagam  in  thorace  factam  saepe  apud 
antiquos  adhibita  est,  sed  rarius  nostris  p^- 
ficitur  regionibus. 

Videtur  minus  saepe  usurpari  quam  opor- 
tet. Omnia  enim  alia  remedia  saepe  spem 
medici  fallunt,  et  aeger  relinquitur  brevi 
morbo  extinguendus. 


Anceps  quidem  est  remedium ; sed  fieri 
potest  ut  prospere  cedat ; et  nihil  mali  po- 

test  inde  oriri  nisi  ut  aegri  vita  paucis  horis 
brevior  fiat. 

Submoto  humore  coacervato,  proximum 
est,  ut  operam  demus  prohibendo  ne  iterum 
sese  colligat.  Hanc  ad  rem  vires  aegri  per 
roborantia  sustinendae  sunt;  hujusmodi  sunt 
amara  et  acida  mineralia ; multum  quoque 
prodest  per  diaetam  et  regimen  idoneum. 

Cibus  debet  nutriens  esse  parum  stimu- 
lans, facilisque  concoctu.  Caro  animalium 
quae  jam  matura  sunt,  caro  ex  ferinis,  isque 
qui  non  pinguis  est,  et  qui  aliquod  spatium 
post  necatum  animal  servatus  est,  facilius 
concoquuntur. 

Caro  assus  magis  nutrit  et  facilius  conco- 
1»  quitur  quam  elixus.  Sumi  debet  minori 
) copia  et  post  breviora  intervalla  quam  solet. 
> Cibus  bene  dentibus  conficiendus  est.  Si 

I , 

ri  ventriculus  non  fert  carnem  assam,  juscula 
et  aha  decocta,  nimio  piperis  evitato,  assu- 
l menda  sunt. 

I 

Ex  vegetabilibus  optima  sunt,  porrus, 
cepe,  allium,  sinapi  et  similia. 

Potus  copiosi  assumendi  sint,  quoniam 
tum  diureticorum  potestatem  promovent  et 
ipsi  diuretici  sunt.  Ex  validioribus  optimi 
sunt  Vinum  Rhenanum.  Vinum  rubrum 
Lusitanicum,  et  spiritus  juniperi  dilutus. 
Exercitatio,  quoties  aegri  conditio  sinat, 
nunquam  negligenda  est,  quoniam,  sangui- 
nis circuitum  per  extrema  vasa  adjuvat  et 
vires  corporis  intendit.  Navigationes,  prop- 
ter nauseam  quam  creant,  utiles  sunt. 

Equitatio  quoque  et  vehiculae,  frictiones 
per  lanam  et  rubefacientia  quae  vasa  capil- 
laria stimulant,  reditum  sanguinis  ad  cor 
promovent,  absorptionem  augent  et  corpus 
calefaciunt.  Balneum  calidum  et  frigidari- 
um corpus  roborant : post  haec  frictiones  u- 
surpandae  sunt,  et  corpus  vestimentis  frigore 
defendendum  est.  Si  locus  humidus  et  fri- 
gidus est  ad  magis  calidum  salubremque 
homo  sese  confugere  debet ; ad  fontes  me- 

dicinales  ire  saepe  utile  est ; iter,  mentis  re- 
laxatio, et  exercitatio,  quae  loci  mutatio  af- 
fert, multum  prodesse  possunt.  Nonnulli 
fontes  quoque  ventriculum  corroborant  et 
vim  diureticam  possident,  ita  ut  admodum 
utiles  sint. 

Quin  et  domi  aqua,  quae  arte  cum  acido 
carbonico  conjuncta  est,  potest  aliquid  ad 
sanitatem  conferre. 


FINIS. 

